UV ออกหุ้นกู้ 2 พันลบ.อายุ 3 ปี ดบ.คงที่ 3.4% ขายรายใหญ่ 11-12 พ.ค.
UV ออกหุ้นกู้ 2 พันลบ.อายุ 3 ปี ดอกเบี้ยคงที่ 3.40% ขายรายใหญ่ 11-12 พ.ค.
9 พ.ค. 2560

บริษัท ยูนิเวนเจอร์ จำกัด (มหาชน) หรือ UV เปิดเผยว่า  บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท ครั้งที่ 1/2560 มูลค่าไม่เกิน 2,000 ล้านบาท อายุ 3 ปี ครบกำหนดไถ่ถอนปี พ.ศ.2563 มีอัตราดอกเบี้ยคงที่ร้อยละ 3.40 ต่อปี ชำระดอกเบี้ยทุกๆ 6 เดือน ตลอดอายุหุ้นกู้  โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อระหว่างวันที่ 11-12 พ.ค.60 ที่มีธนาคารกรุงไทย และธนาคารกสิกรไทย เป็นผู้จัดการการจัดจำหน่ายหุ้นกู้
อันดับความน่าเชื่อถือของหุ้นกู้อยู่ที่ “BBB+” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 21 เม.ย.60 โดยมีวัตถุประสงค์นำเงินที่ได้จากการเสนอขายหุ้นกู้ในครั้งนี้เพื่อซื้อที่ดินเพื่อพัฒนาโครงการ และ/หรือ เป็นเงินทุนหมุนเวียนในการดำเนินกิจการของบริษัท และ/หรือเพื่อชำระคืนตั๋วแลกเงินแระยะสั้นของบริษัท และ/หรือชำระคืนเงินกู้ระยะสั้นกับธนาคาร